Lav et referat af nedenstående tekst:

Tekst:
En årvågen borger og en surfer satte tirsdag aften gang i en større redningsaktion ud for havet ved Klitmøller. Det oplyser Anders Bøje Hansen, der er vagtchef ved Midt- og Vestjyllands Politi. Han fortæller, at en redningshelikopter var i luften over vandet. Her fandt man en tysk kitesurfer, der nu er kommet ind til kysten ved egen kraft. Ifølge vagtchefen signalerede surferen over for helikopteren, at vedkomne var ok. Vagtchefen fortæller, at politiet modtog anmeldelsen kort før klokken 20. Her slog en borger alarm, da en surfer på vandet igennem længere tid ikke havde bevæget sig. Derfor rykkede redningshelikopter og patruljebil ud til Klitmøller, hvor den tyske kitesurfer nu er kommet i land. Rykker gerne ud en gang for meget Anmeldelsen om en surfer, der er drevet til havs er langt fra den første. Vagtchefen oplyser, at man flere gange er blevet kaldt til vandet ved det populære surfsted i Thy. - Vi rykker hellere ud en gang for meget, end en gang for lidt, siger vagtchefen. Han fortæller, at borgere i lokalområdet har givet udtryk for, at de er trætte af at høre på redningshelikoptere, der rykker ud til uheld på havet. - Folk skal gerne fortsætte med at ringe. Erfarne folk kan også komme i problemer, understreger han.

Referat:
En redningsbåd og en helikopter var tirsdag aften i aktion i forbindelse med en redningsaktion ud for Klitmøller. En tysk kitesurfer kom dog i land på egen hånd.